कार्यक्रममा नव-नियुक्त राजदूत डा. कार्कीले हालैको महा-भूकम्प पछि नेपाल सरकारले गरिरहेको उद्धार एवं राहत वितरणका कार्यकम, अन्तरास्ट्रिय समुदायबाट प्राप्त सहयोग, नेपाली अमेरिकन समुदायको सहयोगको बारेमा बताउनुभयो । सोही क्रममा एमआरपी पास्पोर्ट र नेपाल तत्काल फर्कन कनुनी अड्चन भएका नेपालीहरुका लागि नेपाल फर्कन अमेरिकी सरकारले उपलब्ध गराउन सक्ने टेम्पोररी प्रोटेक्टेड स्ट्याटस(TPS)को बारेमा सेक्रेटरी अफ स्टेट्स जोन केरी सँग कुरा गरेको र आउने सोमबार आफ्नो ओहदाको प्रमाण पत्र बुझाउने दिन राष्ट्रपति ओबामासँग पनि कुरा राख्ने जानकारी दिनु भयो । डा कार्कीले यो अवस्थामा सबैले मिलेर सहयोग गर्न अनुरोध समेत गर्नुभयो।
